projecte-aina/catalan_government_crawling huggingface dataset:
Radiografia de les smart cities a Catalunya
Barcelona és una ciutat líder en smart city: no només és considerada la segona smart city del món (Juniper Research, 2016) sinó que és la millor ciutat tech del món que no és capital (Tech Dities, Savills Index 2019).
Un fet que situa Catalunya com una de les àrees amb més projecció en aquest sector.
Així ho confirmen les dades de l'informe Smart Cities a Catalunya, que recull les seves principals xifres i oportunitats.
Les 438 empreses amb gairebé 9.717 milions d'euros de facturació i que donen feina a més de 45.046 persones són una bona carta de presentació.
Les smart cities tenen com a objectiu millorar la qualitat de vida dels seus ciutadans, a través d'iniciatives sostenibles, inclusives, transparents i participatives que faciliten una gestió urbana eficient a partir de l'ús de la tecnologia, la innovació i la creació de coneixement.
El sector el formen totes les empreses que ofereixen solucions intel·ligents per a les ciutats.
Unes solucions que poden tocar àmbits tan diversos com la salut, l'enllumenat, la gestió i manteniment d'instal·lacions, el govern electrònic, el medi ambient, la mobilitat, els residus, la seguretat o el turisme.
Segons dades de 2018, a Catalunya hi ha 438 empreses que operen en el sector de les smart cities, un increment del 62% respecte el 2016.
Es tracta d'un sector amb companyies madures, atès que el 52% tenen més de 10 anys de vida.
A més, un 90% són pimes i un 89% es concentren a l'àrea de Barcelona.
En el mateix 2018, totes aquestes companyies han facturat 9.717 milions d'euros (xifra que representa el 4% del PIB català) i ho han fet donant feina a 45.046 persones.
Per àmbits, a Catalunya els que tenen més pes en nombre d'empreses dins de les smart cities són l'entorn urbà, la qualitat de vida, el medi ambient i la mobilitat.
Prova del bon posicionament smart city de Barcelona i Catalunya, és l'organització a la capital catalana de l' Smart City Expo World Congress, l'esdeveniment dedicat a les ciutats intel·ligents més rellevant a nivell internacional.
El de les smart cities a Catalunya és un sector obert al món.
No en va, el 46% de les empreses catalanes que hi treballen són exportadores (prop de la meitat exporten a Europa) i un 31% tenen filial a l'estranger.
Moltes d'elles aprofiten les oportunitats en drons, mobilitat, vehicle connectat i energia que generen els atractius destins d'Europa (Moscou, Brussel·les o Amsterdam), els Estats Units, Canadà, Brasil, Marroc la Unió dels Emirats Àrabs, Singapur, Turquia o el Japó.
Consulta aquestes i moltes més dades a la píndola Smart Cities a Catalunya.
La indústria agroalimentària representa el 18% de la xifra de negoci i més del 16% de l'ocupació a Catalunya, i és un sector que mou unes 2600 empreses.
Hi ha una progressiva integració del concepte de nutrició a les empreses que innoven tecnològicament en el sector de l'alimentació.
El client cada vegada té més facilitats per consumir exactament el que vol i i per adquirir els productes de manera més intel·ligent.
Cada vegada anem més cap a la comoditat de consum: accés a tota la informació, menys esforç i a un clic de tot.
La innovació tecnològica va dirigida a tots els segments de població: infants i gent gran també es poden beneficiar de les noves aplicacions.
La maquinària per a mineria, per a l'agroindústria i per processos i tots aquells relacionats amb la indústria tenen molt bona entrada al Perú.
Lima és la única capitat d'estat que està al mar, per tant, al tenir el port a la mateixa ciutat que la resta d'institucions, es facilita molt el comerç.
El Perú rep molt bé qualsevol tipus de producte que es pugui elaborar allà, o que sigui semielaborat i que es pugui portar cap allà.
El nou projecte del Clúster de la Moda Català i ACCIÓ es compon de dues sessions, on es treballarà sobre l' estàndard B Corp (B Impact Assessment – BIA) i el SDG Action Manager, eines d'avaluació que ens permetran incorporar aquests dos marcs d'avaluació i guia en la mesura, gestió i millora de resultats.
Es comptarà amb la participació d'una empresa B Corp, que presentarà el seu cas vers la incorporació de la mesura de resultats socials i mediambientals i els beneficis que ha suposat per a la seva organització.
La mesura de resultats socials i mediambientals de les empreses participants es treballarà al llarg de dues sessions de capacitació i execució.
Es recomana la participació en ambdós tallers i el compromís d'omplir les eines d'avaluació entre les dues jornades de treball - es donarà un mes de marge per a aquesta tasca.
Les places per a la participació en ambdues sessions són limitades, i es consideraran les aplicacions segons el perfil i l'abast de l'organització.
Una empresa o entitat del sector tèxtil.
Introducció a l'estàndard i el moviment B Corp: visió, beneficis i procés de certificació
Objectius de Desenvolupament Sostenible: marc conceptual i aplicació a l'organització
Eines d'avaluació: L'Avaluació d'Impacte B (BIA) i el SDG Action Manager
Empresa convidada: Cas pràctic sobre la integració estratègica de l'avaluació de resultats socials i mediambientals amb l'estàndard B Corp
Àrees d'impacte de l'empresa: introducció a les diferents àrees d'avaluació
Dinàmica d'identificació dels impactes clau: Identificació dels models de negoci d'impacte i els Objectius de Desenvolupament Sostenible materials
Dinàmica de familiarització amb les eines d'avaluació
L'empresa catalana BDF ha creat una fórmula que millora la textura d'aliments vegetarians i vegans.
La solució, que es basa en l'aplicació de l'enzim transglutaminasa als aliments, es pot aplicar en diferents sectors de la indústria alimentària, en productes com la carn, el peix, els làctics o la pasta.
BDF ha comptat amb el suport d'ACCIÓ –l'agència per a la competitivitat de l'empresa- per sistematitzar la innovació a l'empresa a través de la línia d'ajuts Cupons a la Innovació.
L'empresa començarà a comercialitzar aquesta solució a finals d'any, coincidint amb la seva participació a la fira Food Ingredients que se celebrarà a Frankfurt.
Es comercialitzarà a través de distribuïdors internacionals que proveiran, al seu torn, les empreses productores del sector de l'alimentació.
Es vendrà per tal que el productor final l'apliqui directament sobre l'aliment i es podrà exportar ja sigui mitjançant transport marítim o aeri, ja que s'envia envasat al buit.
Segons el director de BDF, Jordi Bosch, "l'enzim transglutaminasa es troba de forma natural a tots els regnes i a gran quantitat d'organismes, de manera que afegir aquest enzim permet disminuir l'addició d'altres additius químics, a banda de millorar el rendiment del procés de producció dels productes alimentaris" i permet "que el producte tingui una textura similar a la de l'aliment original".
Per Bosch, "la innovació és vital: treure productes diferenciats al mercat és el que realment ens permet ser competitius i créixer", subratlla.
Actualment l'empresa està formada per 22 treballadors i té la seu a Girona.
Fundada l'any 1999, exporta un 94% de la seva producció a més de quaranta països.
L'objectiu dels Cupons a la Innovació d'ACCIÓ és garantir l'accés de les pimes catalanes a la innovació. consisteixen en ajuts de fins a 6.000 euros, que cobreixen fins al 80% del cost del servei i que s'entreguen a través d'un cupó que les pimes han de bescanviar amb un proveïdor acreditat per ACCIÓ (com els centres tecnològics amb el segell TECNIO, altres agents que desenvolupen tecnologia diferencial o assessors que puguin millorar el procés d'innovació o ecoinnovació).
Es tracta d'empreses d'entre 5 i 100 treballadors que volen iniciar o estan desenvolupant un projecte d'innovació, ja sigui el desenvolupament d'un nou producte o servei, una millora d'un procés productiu o un nou model de negoci, entre d'altres.
Els cupons van adreçats a solucionar aspectes concrets en el curt termini, ja que tenen una caducitat de 8 mesos.
Actualment es troba oberta la convocatòria de la quarta edició d'aquest programa d'ajuts, que compta amb un pressupost de 300.000 euros.
L'any passat 73 pimes catalanes van accedir a aquests ajuts, que van esgotar-se en gairebé 2 mesos des que es va obrir la convocatòria.
Segons l'empresa, "la innovació és vital: treure productes diferenciats al mercat és el que realment permet ser competitius i créixer"
Aquest informe, elaborat per ACCIÓ i FEMAC, radiografia un sector que agrupa 133 empreses, amb una facturació conjunta de 1.777,8 milions d'euros i 4.768 llocs de treball.
L'informe apunta la transformació de tot el sector, que tot i mantenir la maquinària com el subsector amb més massa crítica (56% del total d'empreses), genera el 9% de la facturació del sector.
En canvi, els fertilitzants (amb el 16,5% de les empreses) genera el 29,4% de facturació, i els fitosanitaris (12% de les empreses) el 52,9%.
Aquests dos subsectors han guanyat pes al conjunt de Catalunya.
S'estima que al 2050 caldrà proveir d'aliments a 9.700 milions de persones a tot el món.
Es tracta doncs, d'un sector amb perspectives de creixement que haurà d'incorporar noves tecnologies i mètodes de treball per augmentar la productivitat.
Algunes de les noves tecnologies per optimitzar l'ús de l'aigua, entre d'altres serien:
De fet, la inversió anual en aquest tipus de tecnologies a nivell internacional ha passat dels 900 milions de dòlars l'any 2013 als 3.200 milions de dòlars l'any 2016.
L'estudi posa de manifest el repte del sector dels mitjans de producció agrícola de passar d'un model de negoci basat en la venda de productes a oferir serveis com el lloguer de maquinària o l'assessorament a l'agricultor, i solucions integrades.
Un canvi, emmarcat en l'evolució d'un sector que estarà protagonitzat pels anomenats agricultors corporatius: grans empreses agrícoles dedicades a pocs cultius amb l'objectiu d'aconseguir la màxima productivitat gràcies a les noves tecnologies; i els agricultors especialitzats: aquells que busquen la connexió directa amb el consumidor, personalitzant el producte i sent flexible per introduir nous cultius arran de noves preferències en el consum.
En aquest sentit, Catalunya exporta principalment a Itàlia productes com vehicles (14,8% del total), plàstics (9,3%) i peces de vestir (6,4%).
Les exportacions catalanes sumen 6.218,9 milions d'euros el 2018.
Oportunitats per a empreses catalanes a Itàlia
La ràpida evolució de la mobilitat compartida a Itàlia ofereix moltes oportunitats per a empreses que es vulguin presentar com a nous players o com a proveïdors de serveis en aquest sector.
Destaca, sobretot, la mobilitat elèctrica.
En els darrers 5 anys hi ha hagut un increment dels serveis car sharing, d'un 12%, bike sharing, d'un 35%, car pooling, un 20%, o journey planner, un 29%.
El canal farmàcia ofereix moltes oportunitats a Itàlia per als medicaments ètics, productes OTC, dispositius mèdics, productes cosmètics i complements alimentaris (dels quals Itàlia n'és el mercat líder europeu).
La distribució en el canal farmàcia a Itàlia reflecteix en gran part l'estructura de la distribució espanyola.
El mercat és receptiu per a noves empreses que ofereixen productes diferenciats (que tenen un valor afegit) respecte a l'oferta corrent o bé per a aquelles que proposin serveis de contract manufacturing o enfocats a la marca blanca.
Itàlia és el segon país més industrialitzat d'Europa, amb un nivell de manufactura avançada molt procliu a la cooperació intersectorial i internacional.
La indústria italiana es caracteritza per la seva alta tecnologia i per la seva capacitat de crear solucions aplicades a una gran diversitat de sectors.
Un dels punts forts és el seu grau de participació en projectes finançats per programes de la Unió Europea per a la recerca i el desenvolupament tecnològic (Horizon 2020), que poden ser interessants per a empreses i institucions catalanes.
Itàlia és un dels líders en la producció mundial de mobles i disseny; a més de tenir un mercat interior molt potent, és la referència i l'aparador del sector per a tot el món.
El perfil del consumidor italià està marcat per un alt nivell d'exigència en qualitat i innovació.
En els últims anys (2016 i 2017) s'ha observat un augment de la demanda interna i es preveu també un increment de les importacions.
Els productes tèxtils italians són famosos a tot el món per la seva gran qualitat i el seu disseny.
Després de dos anys en descens, el 2018 la indústria tèxtil italiana està tornant a créixer.
La incorporació de maquinària, tècniques i processos innovadors a la indústria tèxtil propicien poder treballar i produir peces de teixits i teles diferents, en una quantitat que facilita que sempre hi hagi roba nova al mercat.
L'Azerbaidjan importa principalment Rússia, Turquia i la Xina, com és el cas de productes químics i plàstics, l'alimentació i els productes gourmet o la maquinària i els béns d'equip.
A l'Azerbaidjan, les empreses catalanes hi poden trobar oportunitats en:
Maquinària industrial: L'Azerbaidjan ofereix oportunitats a les empreses catalanes en l'àmbit de la maquinària industrial per a diferents sectors com el packaging, el petroli o la senyalització de carreteres.
A més, hi ha una gran demanda d'equips de processament i envasat, especialment per a la producció de carn, productes lactis i fruites i verdures.
Química: Azerbaidjan ofereix avantatges per a les empreses químiques gràcies a la seva ubicació favorable, la proximitat a matèries primeres, connexions de transport directes, la disponibilitat de recursos energètics, entre d'altres.
dimarts, 15 de setembre del 2020
Licitar als països desenvolupats té els avantatges de treballar d'acord amb procediments clars i transparents.
Però a la vegada s'ha de fer front a la competència dels licitadors locals que ja estan posicionats, tant pel que fa a la llengua i localització geogràfica, com pel coneixent d'altres actors i procediments.
Tant el Canadà com els països nòrdics són mercats caracteritzats pel pragmatisme a l'hora de fer negocis, amb certa informalitat en les relacions empresarials, horitzontalitat en les organitzacions i sense excessius nivells jeràrquics.
A la vegada, les exigències locals són altes, en requeriments, estàndards i terminis d'execució.
En aquesta sessió coneixeràs en profunditat aquests aspectes, amb les directores de les oficines exteriors d'ACCIÓ a Copenhaguen i Montreal, l'experiència en aquests mercats de dues empreses catalanes, i una panoràmica de les característiques de licitar als mercats OCDE, superant les barreres i aconseguit l'èxit.
Una empresa, consultoria o enginyeria i treballes en els sectors de medi ambient, energia, canvi climàtic, transport o mobilitat.
Les oportunitats per a les empreses catalanes a Bangladesh destaquen especialment en dos àmbits:
Infraestructures: El govern de Bangladesh cs'està centrant en la millora de les infraestructures del país.
El Banc Mundial estima que Bangladesh gastarà entre 7.400 milions d'USD i 10.000 milions d'USD l'any fins al 2020 per millorar les seves xarxes elèctriques, les carreteres i el subministrament d'aigua de manera que assoleixin l'estàndard necessari per servir a la seva població en creixement. el transport, l'abastiment d'aigua i el sanejament, la gestió de residus sòlids i les telecomunicacions són alguns dels exemples en què hi haurà més oportunitats de negoci.
Química i processos per a la indústria tèxtil: El sector del tèxtil és un dels més importants perl'economia de Bangladesh i les exportacions europees creixen cada vegada més en aquest àmbit.
Un 80 de les exportacions del país pertanyen a aquest sector i contribueixen amb un 20 al PIB del país.
Amb molt poca oferta local de químiques, tecnologies i accessoris per a l'elaboració de roba, aquest segment concentra oportunitats al país per a empreses catalanes que s'hi dediquin.
divendres, 18 de setembre del 2020
La nova realitat vinculada a la COVID-19, ha produït un canvi en el sector aeri i ha obligat a assegurar certs procediments a través de la tecnologia.
En un context de pandèmia global, els diferents departaments que conformen l'àrea d'Innovació de Vueling ( IT, Data i el laboratori d'Innovació) han reorientat el seu focus per treballar sobre dos pilars principals.
El primer, la generació d'un entorn de viatge segur en termes sanitaris, mitjançant la investigació de noves solucions (com les biomètriques o contactless ), amb l'objectiu de fer que el client sigui més autònom en els seus tràmits i se senti segur i tranquil durant el seu viatge.
El segon, tractar d'obtenir informació sobre com es comportarà el nostre entorn i la indústria mitjançant l'ús de dades, i sempre amb l'objectiu d'adaptar la companyia a aquests possibles canvis o noves tendències que puguin produir-se en el curt i mitjà termini.
Aquest seminari en línia s'engloba en el pla de dinamització de la iniciativa Clúster TIC Turisme.
Aquí podràs veure el vídeo de la sessió.
Una empresa o un agent d'entorn de l'àmbit TIC Turisme.
Anna Monjo, gestora de projectes de dinamització de clústers d'ACCIÓ
Vueling: Innovació i tecnologia davant la nova realitat
Aquestes són les oportunitats de negoci més destacades per a l'empresa catalana a Guatemala:
Equips, tecnologia i consultoria per al transport urbà (autobús i metro)
La regió (Panamà, Costa Rica i Guatemala) té definits múltiples projectes d'inversió en les seves infraestructures de transport (corredors multimodals, aeroports i transport ferroviari).
Hi ha noves infraestructures planificades: la construcció de la línia 3 del metro de Panamà o la línia de tren Panamà-David, la construcció del tren urbà a Guatemala o els projectes ferroviaris de Costa Rica.
Generen oportunitats de negoci per als sectors auxiliars de la indústria ferroviària ( supervisió i manteniment, recanvis i subministraments, etc).
Enginyeria, equips i solucions d'eficiència energètica i energia renovable
Els governs de la regió estan impulsant l'establiment de legislacions que fomenten mesures d'estalvi i eficiència energètica, en un context regional d'alts preus de la generació i distribució de l'electricitat.
Aquesta política energètica fomenta l'estalvi i l'eficiència energètica en tots el sectors que consumeixen energia.
Actualment hi ha demanda de serveis d'enginyeria, béns d'equip o tecnologia per desenvolupar projectes d'aplicació comercial, residencial, hospitalària i industrial.
Maquinària i productes intermedis per al sector tèxtil
La indústria tèxtil guatemalenca i salvadorenca busca proveïdors de matèries primeres, equips i subministraments per al sector tèxtil-confecció.
Guatemala i El Salvador, amb exportacions superiors als 1.500 milions d'USD, són proveïdors de confecció per al mercat nord-americà amb una important indústria de maquila de roba.
Participa en aquesta activitat de networking que s'organitza en el marc del Congrés Smart City 2020, l'esdeveniment mundial que es focalitza en les ciutats intel·ligents.
Enguany el congrés Smart City es converteix en un esdeveniment 100% virtual: Smart City Live.
Una edició única i innovadora que reunirà més de 400 agents innovadors clau que compartiran el seu coneixement, debatran els reptes de les nostres ciutats i inspiraran a fer un desenvolupament de ciutats més intel·ligent i més sostenible.
Les empreses participants en el brokerage d'aquest esdeveniment tindreu l'oportunitat de fer r eunions individuals preacordades de 20 minuts amb organitzacions d'arreu del món per presentar els vostres productes, serveis o tecnologies.
ACCIÓ organitza el Brokerage Event de l'Smart City Expo World Congress en el marc d'activitats del projecte Enterprise Europe Network, del qual ACCIÓ forma part i que agrupa més de 600 organismes de suport a l'empresa a 66 països.
Trobar socis per a cooperació internacional, acords de venda i llicències, joint ventures, subcontractació, transferència tecnològica o projectes d'R+D.
Una empresa, universitat o un centre tecnològic interessat en el sector de les smart cities.
Participa en aquesta missió on-line per conèixer l'ecosistema d'Indústria 4.0 a Israel, un dels principals hubs d'innovació del món en aquest sector.
Descobriràs les startups i les tecnologies més innovadores del teu sector, que poden arribar a disrompre'l.
També coneixeràs els principals agents d'innovació dins la indústria 4.0 i t'hi posarem en contacte: Startups, acceleradores, incubadores, etc.
Pots consultar els preus i les característiques de les agendes al document dades generals de la missió.
Una empresa de qualsevol mida o entitat interessada a conèixer la tecnologia més innovadora.
Són projectes que durant 3 anys es desenvoluparan en el marc de dues noves Comunitats RIS3CAT, associacions sectorials formades per empreses, centres tecnològics, universitats i entitats d'R+D que desenvolupen projectes tecnològics transformadors per a l'economia catalana
ACCIÓ –l'agència per a la competitivitat de l'empresa, depenent del Departament d'Empresa i Coneixement- destinarà 10 milions d'euros per impulsar 14 grans projectes d'R+D en els àmbits del disseny i de les indústries culturals.
Aquests projectes, en què participen una setantena d'entitats (51 de les quals són empreses), es duran a terme en el marc de dues noves Comunitats RIS3CAT acabades d'acreditar.
Una Comunitat RIS3CAT és una associació sectorial público-privada formada per diferents entitats (empreses, centres tecnològics, universitats i altres agents del sistema d'R+D ) amb l'objectiu de desenvolupar durant 3 anys projectes tecnològics transformadors amb alt impacte per a l'economia catalana.
Amb aquesta convocatòria, la tercera del programa, s'arriba a les 13 Comunitats RIS3CAT.
Les dues noves Comunitats RIS3CAT aprovades i que desenvoluparan els 14 projectes innovadors són:
La Generalitat, a través d'ACCIÓ, va posar en marxa l'any 2015 les primeres Comunitats RIS3CAT.
Amb aquestes dues noves Comunitats, tots els sectors estratègics per a la indústria catalana estan representats en una o dues Comunitats que els impulsin.
Així, el sector del disseny i el de les indústries culturals s'afegeixen als projectes dels àmbits de l'alimentació, la salut, l'energia, la mobilitat sostenible i dels sistemes industrials.
El pressupost total per impulsar les 13 Comunitats RIS3CAT és de 53 milions d'euros, uns ajuts gestionats per ACCIÓ i part dels quals provenen del Fons Europeu de Desenvolupament Regional (FEDER) de la Unió Europea en el marc del Programa Operatiu de Catalunya 2014-2020.
Aquests ajuts mobilitzaran una inversió de 140 milions d'euros per part dels socis integrants de les Comunitats RIS3CAT que, en el conjunt de les tres convocatòries, duran a terme 72 grans projectes d'innovació i R+D i agruparan 480 entitats (322 de les quals són empreses).
Les Comunitats RIS3CAT, en conjunt, duran a terme 72 grans projectes d'innovació i R+D i agruparan 480 entitats
En aquest seminari virtual coneixeràs les solucions d'indústria 4.0 proposades a les necessitats específiques identificades per part d'empreses industrials.
El Marketplace Indústria 4.0 et permetrà visualitzar diferents solucions reals en l'àmbit de la Indústria 4.0 disponibles avui dia a Catalunya i aplicades al sector industrial.
Descobreix les 16 empreses participants en el marketplace i les seves solucions en indústria 4.0.
Es mostraran solucions relacionades amb els següents àmbits:
Serveis de consultoria en estratègia de transformació digital, metodologies d'optimització i digitalització de processos.
Solucions d'automatització, sensorització i digitalització de processos de monitoratge i control.
Solucions de robotització industrial, robòtica col·laborativa o autònoma.
Solucions d'intel·ligència artificial i data analytics per a la millora en la presa de decisions.
Conèixer i interactuar amb els proveïdors i estudiar la viabilitat de la implementació en els teus processos, productes o serveis.
Una empresa industrial interessada a abordar la transformació digital dels processos i productes.